**Օլիվեր Բաուման** (գերմ.՝ Oliver Baumann, հունիսի 2, 1990(1990-06-02), Բրայզախ), գերմանացի ֆուտբոլիստ «Հոֆենհայմ» ակումբի դարպասապահ։

Ակումբային կարիերա
------------------

Օլիվերն իր կարիերան սկսել է «Բադ Կրոցինգեն» պատանեկան թիմում։ 2002 թվականին միացել է «Ֆրայբուրգ ՖԱ»–ին։ «Ֆրայբուրգ» երիտասարդական ակումբի կազմում դարձել է Գերմանիայի առաջնություն 2007/08–ի չեմպիոն, իսկ հաջորդ մրցաշրջանում շահել է Գերմանիայի երիտասարդական գավաթը։

2009 թվականի օգոստոսի 8–ին Օլիվերը «Շտուտգարտեր Կիկերս»–ի դեմ խաղում նորամուտ է ունեցել ֆրայբուրգցիների երկրորդ թիմի կազմում։ Բաումանը հաջող հանդիպումներ է անցկացրել՝ բաց չթողնելով ոչ մի մրցախաղ։ 2009/10 մրցաշրջանում խաղացել է ևս 19 խաղ, բաց է թողել 25 գնդակ։ 2010 թվականի մայիսի 8–ին Օլիվերը նորամուտ է ունեցել Բունդեսլիգայում՝ Դորմունդի «Բորուսիա»–ի դեմ վերջին մրցախաղում։ Չնայած Բաումանի բաց թողած մեկ գնդակին, «Ֆրայբուրգ»–ը հաղթանակ է տարել 3։1 հաշվով։

2010/11 խաղաշրջանում դարձել է «Ֆրայբուրգ»–ի հիմնական դարպասապահ՝ անցկացնելով 30 խաղ Բունդեսլիգայում, որոնցից 8–ը «զրո հաշվով»՝ բաց թողնելով 42 գնդակ։ «Սանկտ–Պաուլի» դեմ 18–րդ տուրի խաղում Բաումանը գոլային փոխանցում է կատարել Պապիս Սիսեին, որը թույլ է տվել հավասարեցնել հաշիվը։ 2010 թվականի հունիսի 10–ին դարպասապահը երկարացրել է պայմանագիրը «Ֆրայբուրգ»–ի հետ մինչև 2014 թվական։ Հաջորդ երկու մրցաշրջանում Օլիվերը Բունդեսլիգայում անցկացրել է 67 խաղ, որոնցից 22–ում կարողացել է անառիկ պահել իր դարպասները։ 2011 թվականի ամռանը Բաումանը երկարացրել է պայմանագիրը ևս 1 տարով՝ մինչև 2015 թվականի ամառ։

2013 թվականի սեպտեմբերի 19–ին Եվրոպայի Լիգայի խմբային փուլի խաղում Օլիվերը նորամուտ է ունեցել եվրոգավաթում։

2013 թվականի հոկտեմբերի 27–ին «Համբուրգ ՖԱ»–ի դեմ խաղում «Ֆրայբուրգ»–ը պարտվել է 0։3 հաշվով և բաց թողնված 3 գոլերի մեղավորն եղել է Բաումանը, որը թույլ է տվել կոպիտ սխալներ։

2014 թվականի մայիսի 14–ին Բաումանը վերադարձել է «Հոֆենհայմ»՝ ստորագրելով պայմանագիր մինչև 2018 թվական։

Կարիերա հավաքականում
--------------------

2008 թվականին Օլիվերը անցկացրել է մեկ մրցախաղ Գերմանիայի մինչև 18 տարեկանների պատանեկան հավաքականի կազմում՝ Իռլանդիայի հասակակիցների դեմ խաղում։ 2008–2010 թվականներին, անցկացնելով 7 խաղ մինչև 19 տարեկանների հավաքականում և 2 մրցախաղ՝ մինչև 20 տարեկանների հավաքականում, Օլիվերը 2010 թվականից սկսել է հանդես գալ երիտասարդական թիմում։

2013 թվականի մայիսի 28–ին հայտարարվել է, որ Բաումանը ընդգրկվել է երիտասարդական հավաքականի կազմում՝ Իսրայելում կայանալիք Եվրոպայի 2013 թվականի երիտասարդական առաջնությանը մասնակցելու համար։ Օլիվերը Ռուսաստանի հավաքականի դեմ անցկացրել է խմբային փուլի երրորդ տուրի միայն մեկ հանդիպում։ Չնայած 2։1 հաշվով հաղթանակին, գերմանացիները դուրս են մնացել չեմպիոնության համար պայքարից։

Ծանոթագրություններ
------------------

1. 1 2  Transfermarkt.com(բազմ․) — 2000.
2. 1 2  As (իսպ.) — Madrid: Grupo Prisa, 1967. — ISSN 1888-6671
3. ↑  «Фрайбург» II — «Штутгартер Кикерс» 0:0
4. ↑  «Фрайбург» — «Боруссия» Д 3:1
5. ↑
6. ↑  «Санкт-Паули» — «Фрайбург» 2:2
7. ↑  «Фрайбург» — «Слован» 2:2
8. ↑  Freiburg goalkeeper responsible for ALL THREE Hamburg goals
9. ↑  «Baumann wechselt zu 1899». Արխիվացված է օրիգինալից 2014 թ․ մայիսի 14-ին. Վերցված է 2022 թ․ մարտի 13-ին.
10. ↑  Германия (до 18) — Ирландия (до 18) 2:3
11. ↑  «Adrions Aufgebot für Israel steht». Արխիվացված է օրիգինալից 2014 թ․ նոյեմբերի 3-ին. Վերցված է 2022 թ․ մարտի 13-ին.
12. ↑  Россия (мол.) — Германия (мол.) 1:2

Արտաքին հղումներ
----------------

* Профиль на сайте *Fussballdaten.de* (գերմ.)
* Профиль на сайте *Worldfootball.net* (անգլ.)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Օլիվեր Բաուման» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AS.com · FootballDatabase.eu · Fussballdaten.de · Soccerbase (խաղացող) · Soccerway · Transfermarkt (խաղացող) · worldfootball.net (խաղացող) · Գերմանական ֆուտբոլային միություն · ՈւԵՖԱ |
|  |
| Բառարաններ և հանրագիտարաններ | Munzinger |

 |